Δάκης

O **Βρασίδας Χαραλαμπίδης** (Αλεξάνδρεια Αιγύπτου, 26 Αυγούστου 1943 - Αθήνα, 29 Μαΐου 2022) καλλιτεχνικά γνωστός ως **Δάκης**, ήταν Έλληνας τραγουδιστής.

## Βιογραφία
Γεννήθηκε στις 26 Αυγούστου 1943 στην Αλεξάνδρεια της Αιγύπτου.

Στην Αλεξάνδρεια, όπου είχε γεννηθεί, τον νεαρό Δάκη ανακάλυψε το ζευγάρι του ελαφρού τραγουδιού Τάκης Μωράκης και Νάντια Κωνσταντοπούλου.  Το 1963, ο Δάκης ήρθε στην Ελλάδα και σχεδόν ένα χρόνο μετά άρχισε  να τραγουδά σε χώρους διασκέδασης και θεαμάτων. Το 1964 ηχογράφησε τον πρώτο του δίσκο στα Αγγλικά με τίτλο «Deep in the heart of Athens» και ακολούθησαν δίσκοι που γνώρισαν αμέσως μεγάλη επιτυχία στα Γαλλικά, Ιταλικά και Αγγλικά. Ενδεικτικά οι επιτυχίες του εκείνης της περιόδου ήταν: *Monsieur Cannibal*, *Tu Veux ou tu veux pas*, *Mourir ou vivre*, *Gaston*. Μιλούσε έξι γλώσσες (ελληνικά, γαλλικά, αγγλικά, ιταλικά, ισπανικά και αραβικά), γεγονός που επέτρεπε να ερμηνεύει διεθνές ρεπερτόριο.

Το 1968 ηχογράφησε τον πρώτο του δίσκο στα Ελληνικά με τίτλο «Γεια σου σ′ ευχαριστώ» με τον συνθέτη Κώστα Ξενάκη και αμέσως μετά ακολουθεί η πρώτη του συνεργασία με τον Μίμη Πλέσσα και τις διαχρονικές επιτυχίες *Τόσα καλοκαίρια* και *Εκείνο το πρωί στην Κηφισιά* όπου η ανταπόκριση του κοινού τον τοποθέτησε γρήγορα στους πλέον περιζήτητους ερμηνευτές εκείνης της εποχής.

Συνεργάστηκε με Έλληνες συνθέτες όπως: Μίμης Πλέσσας, Γιάννης Σπανός, Γιώργος Κατσαρός, Γιώργος Χατζηνάσιος, Κώστας Χατζής, Ρόμπερτ Ουίλιαμς, Αλέξης Παπαδημητρίου, Γιώργος Μανίκας, Σάκης Τσιλίκης, Χάρης Χαλκίτης, Βαγγέλης Πιτσιλαδής, Γιώργος Κριμιζάκης, Κώστας Ξενάκης, Γιώργος Θεοφάνους, Νίκος Λαβράνος, Νίκος Καρβέλας, Αλέκος Χρυσοβέργης, Γιώργος Θεοδοσιάδης κ.ά.

Είχε τραγουδήσει στίχους στιχουργών όπως Πυθαγόρας, Λευτέρης Παπαδόπουλος, Μάνος Ελευθερίου, Δημήτρης Ιατρόπουλος, Σώτια Τσώτου, Ξενοφώντας Φιλέρης, Θάνος Σοφός, Ρόνη Σοφού κ.ά.

Είχε πραγματοποιήσει πολλές ζωντανές εμφανίσεις σε χώρους διασκέδασης όπως: «Rex», «Diogenis Palace», «Νεράιδα», «Φαντασία», «Αστέρια», «Αθηναία», «Ribas» και συνεργάστηκε με τους Μαρινέλλα, Κώστα Χατζή, Γιάννη Πάριο, Χάρις Αλεξίου, Άννα Βίσση και άλλους. Σε διεθνές επίπεδο είχε συνεργαστεί με τους Rolling Stones, Σαρλ Αζναβούρ, Δαλιδά, Μίλβα, Τζο Ντασέν, Σασά Ντιστέλ και Ντέμη Ρούσσο, με τον οποίο ήταν ξαδέρφια.

Είχε συμμετάσχει σε πολλές θεατρικές παραστάσεις, στα Θέατρα Βέμπο, Παρκ, Κοτοπούλη-Ρεξ και αλλού. Επίσης, είχε εμφανιστεί σε τηλεοπτικές παραστάσεις και σε ελληνικές ταινίες όπως *[[Γοργόνες και Μάγκες|Γοργόνες και μάγκες]], [[Η θεία μου η χίπισσα]]* κ.ά.

Εκπροσώπησε την Ελλάδα σε Διεθνή Φεστιβάλ Τραγουδιού, αποσπώντας διακρίσεις και βραβεία.

Βρισκόταν από το 1967 στην πρώτη γραμμή του ελληνικού τραγουδιού. Η δισκογραφία του αποτελείται από 39 LP & CD και 19 singles & 45άρια. Η τελευταία δισκογραφική δουλειά ήταν το CD με τίτλο «Moments» (ΜΙΝΟΣ 2008) του Μίμη Πλέσσα όπου ο Δάκης τραγουδά σε 7 γλώσσες.

Απεβίωσε από καρκίνο στις 29 Μαΐου 2022 

## Φεστιβάλ

* **1969**, 2η Διεθνής Ολυμπιάδα Τραγουδιού, Παναθηναϊκό Στάδιο

*Έρωτα παντοτινέ μου* του Κώστα Ξενάκη
***1970**, Φεστιβάλ Τραγουδιού Θεσσαλονίκης
*Κλείσε τα μάτια και θυμήσου* της Βεατρίκης Δαλαμάγκα
* **1971**, Φεστιβάλ Τραγουδιού Θεσσαλονίκης
*Κρυφό μου όνειρο* της Βεατρίκης Δαλαμάγκα
* **1971**, Διεθνές Φεστιβάλ Τραγουδιού, Χιλή
*Πώς να κοιμηθώ* των Νίκου Λαβράνου (μουσική) και Κώστα Κωτούλα (στίχοι)
* **1975**, Φεστιβάλ Τραγουδιού Θεσσαλονίκης
Β΄ Βραβείο, *Κι όλο ψάχνω να σε βρω* των Γιώργου Μανίκα και Σάσας Μανέτα (στίχοι)
* **1976**, Φεστιβάλ Τραγουδιού Θεσσαλονίκης
Βραβείο Καλύτερης Ερμηνείας, *Παλιέ μου φίλε απ' το στρατό* του Σάκη Τσιλίκη
* **1980**, Ελληνογαλλικό Φεστιβάλ «Rose d'Or», Καλλιμάρμαρο
Β΄ Βραβείο, *La melancolie* του Τζεφ Μπαρνέλ
* **1980**, Προκριματικά Eurovision
2η Θέση, *Πάρε ένα κοχύλι απ΄το Αιγαίο* των Κώστα Χατζή - Ξενοφώντα Φιλέρη
* **2000**, Διεθνές Φεστιβάλ Τραγουδιού, Κάιρο
*Εγώ για σένα* του Ανδρέα Μπονάτσου

## Δισκογραφία

### L.P. & CD
1. *Το ωροσκόπιο της αγάπης* («Μίνος», 1970)

2. *Δάκης Special*  («Μίνος», 1973)

3. *Ελάτε μαζί μου* («Μίνος», 1974)

4. *Δάκης 100%* («Μίνος», 1975)

5. *Δάκης 72* («Μίνος», 1971)

6. *Δάκης* («Μίνος», 1976)

7. *Παιχνίδι με τη φωτιά* («Μίνος», 1989)

8. *Τσάι με λεμόνι* («Μίνος», 1992)

9. *2.000 φιλιά* («Μίνος», 1994)

10. *Θωρακισμένη Mercedes* («Μίνος», 1991)

11. *Τα ωραιότερα μου τραγούδια* («Philips», 1995)

12. *Το πρώτο μας πάρτυ* («Μίνος», 1991)

13. *Welcome to Greece* («Μίνος», 1974)

14. *Μην ξεχνάς* («Philips»)

15. *Άκρως απόρρητο* («Athenaeum»)

16. *Καινούργια ζωή* («Athenaeum»)

17. *Τώρα θα μείνω* («Polygram»)

18. *Αντίο Μαίρη* («Philips»)

19. Ελπίδα, Δάκης στον Κώστα Χατζή («Philips»)

20. *Νιάτα* («Μίνος», 1974)

21. *Χιτάκια ελληνικά* («Μίνος», 1989)

22. *Πρόβα τζενεράλε* («Lyra», 1995)

23. *Όμορφες μέρες* («Lyra», 1970)

24. *Για τα παιδιά* («Philips»)

25. *Χριστούγεννα* («Philips», 1980)

26. *Περίπτωση* («Alfa Mi Records», 1998)

27. *Στην Αλεξάνδρεια* («Alfa Mi Records», 1996)

28. *Τα τραγούδια που αγάπησα* («FM Records»)

29. *Ταξίδι στον χρόνο* («FM Records»)

30. *Αγάπη μου πού να’σαι* («Philips», 1983)

31. *Το χρώμα της ελπίδας* («MBI», 1997)

32. *Back to the 70’s* («Μίνος», 2005)

34. *Greek Top Hits Symposium* («Αλέξανδρος», 1986, Κύπρος)

35. *Yiassou Ellada* («Αλέξανδρος», 1986, Κύπρος)

36. *Aμήν* («Crescendo», 1995, ΗΠΑ)

37. *Έλα κοντά μου* («Αλέξανδρος», 1987, Κύπρος)

38. *Τα τραγούδια του Θεού* (Κέντρο Πολιτισμού «Ήλιος», 1999)

39. *Moments* («Μίνος», 2008)

#### Singles CD & 45άρια
1. *Κοχύλι από το Αιγαίο* (Προκριματικά Eurovision, 1982)

2. *Η αλήθεια* (από την ταινία *Le Coeur chaud* 1969)

3. *Γειά σου σ’ευχαριστώ*

4. *Deep in the heart of Athens* (1964)

5. *Gaston*

6. *Monsieur Cannibal*

7. *Mourir ou vivre*

8. *Κλείσε τα μάτια και θυμήσου*

9. *Αντίο Μαριάννα*

10. *Μίλα μου*

11. *Tu veux out u veux pas*

12. *Το μυαλό μου έχασα* («Alfa Mi Records», 1999)

13. Δάκης & Musico («Universal»)

14. *Bostella D'Oriente*

15. *Tu me reviens*

16. *Tant mieux si tu pars* 

17. *Άργησες να’ρθεις* (1972)

18. *Έρωτα παντοτινέ μου* (2η Ολυμπιάδα Τραγουδιού, 1969)
19. Μόνο εσύ (Προκριματικά Διαγωνισμού Τραγουδιού Eurovision, 1980)

## Παραπομπές


## Εξωτερικοί σύνδεσμοι

* Δάκης: Το ποπ είδωλο των 70s μιλάει για τη ζωή του στην ATHENS VOICE, με αφορμή το νέο τραγούδι για το σίριαλ της ΕΡΤ «Τα καλύτερά μας χρόνια»

Κατηγορία:Έλληνες τραγουδιστές
Κατηγορία:Έλληνες της Αιγύπτου